Manuela Smărăndescu este noul asistent șef al Serviciului Județean de Ambulanță Gorj. Aceasta a fost numită interimar pe o perioadă de trei luni printr-un ordin al Ministerului Sănătății. Aceasta a mai ocupat anterior funcția de asistent șef la Ambulanța Gorj.
Manuela Smărăndescu a venit prin transfer de la Spitalul Județean de Urgență Târgu Jiu.
"Are o experiență de 29 de ani la Serviciul Județean de Ambulanță Gorj, din care 11 ani a fost asistent șef", a precizat Tiberiu Tătaru, directorul Serviciului Județean de Ambulanță Gorj.